
5. Tiesību akta projekta atbilstība Latvijas Republikas starptautiskajām saistībām
	Priekšlikums
Pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.19. apakšpunktu, lūdzam papildināt rīkojuma projekta anotācijas 5. sadaļu, nodrošinot pilnīgu informāciju par rīkojuma projekta atbilstību Latvijas Republikas starptautiskajām saistībām un to izpildes atspoguļojumu (anotācijas 5. sadaļas aizpildīšanā aicinām ievērot "Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā"), nepieciešamības gadījumā daļēji pārvietojot informāciju no anotācijas 1.3. apakšsadaļas uz 5. sadaļu. Vēršam uzmanību, ka šobrīd anotācijas 5.3. apakšsadaļā skaidrots tikai no likuma "Par Latvijas Republikas iestāšanos Starptautiskajā valūtas fondā” 8. panta izrietošais pienākums Ministru kabinetam izdot norādījumus, kas nepieciešami, lai izpildītu Latvijas saistības pret Starptautisko Valūtas fondu, kas pilnībā neatspoguļo Latvijas Republikas starptautiskās saistības un rīkojuma projekta atbilstību tām, tostarp saistībām, kas izriet no dalības Starptautiskajā Valūtas fondā un, piemēram, tā statūtiem, Starptautiskā Valūtas fonda Vienošanās līguma (apstiprināts ar likumu "Par Latvijas Republikas iestāšanos Starptautiskajā valūtas fondā") vai, anotācijas 1.3. apakšsadaļā minētās Starptautiskā Valūtas fonda pilnvarnieku valdes rezolūcijas Nr. 79-1 par 16. vispārējo kvotu pārskatu.

